
 «Вокал» үйірмесінің  2025-2026 жылдық есебі

                                                    Жетекшісі : Сембаева.Д.Н

Қатысқан оқушылар саны: 16

Вокал үйірмесі 2025–2026 оқу жылы барысында бекітілген жоспарға сәйкес жұмыс жүргізді. Үйірменің негізгі мақсаты – оқушылардың ән айту қабілеттерін дамыту, музыкалық сауаттылықтарын арттыру, сахна мәдениетін қалыптастыру және шығармашылық белсенділіктерін жетілдіру.
Үйірме жұмысы барысында тыныс алу жаттығулары, дауыс қою, дикцияны жетілдіру, әндерді көркем орындау, сахнада өзін-өзі ұстау мәдениеті бойынша жұмыстар жүргізілді.

Жыл бойы оқушылар халық әндерімен қатар заманауи әндерді үйреніп, түрлі мектепішілік және аудандық мәдени іс-шараларға белсенді қатысты. Атап айтқанда, Тәуелсіздік күні, Наурыз мерекесі, Жеңіс күні, Соңғы қоңырау және басқа да мерекелік концерттерде өнер көрсетті.

Өткізілген іс-шаралар:
«Алғашқы қоңырау»

«Ұстаздар күніне» арналған мерекелік концертте үйірме мүшелері бірнеше ән орындап, көрермендердің ыстық ықыласына бөленді.
«Республика күніне»ұйымдастырылған концерт патриоттық әндер шырқалды.

«Тәуелсіздік күніне» орай ұйымдастырылған концертте патриоттық әндер шырқалды.

Апталықтар мен ашық есік күндерінде өнер көрсетіп, үйірменің жұмысы насихатталды.
Жаңа жылға арналған іс-шарада жаңа жылдық әндер орындалды.
8 Наурызға арналан мерекелік бағдарламада ана туралы,әжелер туралы әндер орындалды.
22 Наурыз күніне-Наурыз әндері шырқалды.

Соңғы қоңырау-Мектеппен қоштасу, болашағы біз елдің әндері шырқалды.

Үйірме мүшелері әртүрлі байқаулар мен фестивальдерге қатысып, жақсы нәтижелер көрсетті:

2025 жылы 9 желтоқсан «Дала дауысы» қалалық байқауынан 3 оқушы қатысып, 2 оқушы жүлделі орынға ие болды. Едильбаева Амина 2 орын, Жумагалиева Амина 3 орынға ие болды.Бірінші әндері қазақша патриоттық болды, екінші әнді біз өзіміз ағылшын тілін таңдап жоғары деңгейде орындап шықты. Мұқағали Республикалық байқауының қалалық кезеңінен Нағашыбай Ғанимат 2 орынға ие болды.

Жүргізілген жұмыстардың нәтижесінде оқушылардың вокалдық шеберлігі, музыкалық есту қабілеті, орындаушылық мәдениеті мен шығармашылық белсенділігі артты. Көптеген оқушылар сахнада еркін өнер көрсетіп, көпшілік алдында өзін сенімді ұстауды меңгерді.
Қорытындылай келе, вокал үйірмесінің жылдық жоспары толық орындалды. Алдағы оқу жылында оқушылардың шығармашылық мүмкіндіктерін одан әрі дамыту, байқауларға қатысу санын көбейту және репертуарды кеңейту жоспарланып отыр.
Үйірме өз мақсатына жетіп, оқушылардың шығармашылық әлеуетін ашуға үлес қосты. Алдағы оқу жылында да репертуар жаңартылып, жаңа бағытта жұмыстар жалғасын табады.
